Številka: 00105-40/2019/4

Datum: 19. 9. 2019

**Odgovor na poslansko pobudo Zmaga Jelinčiča Plemenitega v zvezi z gradnjo druge cevi predora Karavanke**

Predsednik Državnega zbora Republike Slovenije je Vladi Republike Slovenije v reševanje posredoval pisno poslansko pobudo poslanca Zmaga Jelinčiča Plemenitega v zvezi z gradnjo druge cevi predora Karavanke.

V poslanski pobudi poslanec predlaga, da se DARS d.d. za gradnjo druge cevi predora Karavanke začne pogajati s podjetjem Arge Swietelsky Tunnelbau, ki predor že gradi na avstrijski strani.

V zvezi z navedeno poslansko pobudo Vlada Republike Slovenije podaja naslednji odgovor:

Vlada Republike Slovenije odgovarja, da takšen način izbire izvajalca ni možen. Javni razpis je namreč v teku in vključevanje novih ponudnikov je nedopustno in nesprejemljivo. Na ta način bi se z izbiro izvajalca ponovno vrnili na začetek. Prav tako ni možno, da bi se DARS d. d. v neposrednih pogajanjih z izvajalcem gradnje avstrijskega dela vzhodne cevi predora Karavanke dogovoril za nadaljevanje gradnje na slovenski strani.

Postopek izbire izvajalca v skladu z zakonodajo s področja javnega naročanja poteka naprej, zato Vlada Republike Slovenije na vsak način pričakuje, da bomo tudi na slovenski strani z gradbenimi deli začeli najkasneje do konca letošnjega leta.